CELEX: 32009D0312
Language: et
Date: 2009-04-02 00:00:00
Title: 2009/312/EÜ: Komisjoni otsus, 2. aprill 2009 , millega muudetakse otsust 2000/96/EÜ nakkushaiguste eriseirevõrgustike osas (teatavaks tehtud numbri K(2009) 2351 all) (EMPs kohaldatav tekst)

3.4.2009   
            
            
               ET
            
            
               Euroopa Liidu Teataja
            
            
               L 91/27
            
         
      KOMISJONI OTSUS,
   2. aprill 2009,
   millega muudetakse otsust 2000/96/EÜ nakkushaiguste eriseirevõrgustike osas
   (teatavaks tehtud numbri K(2009) 2351 all)
   (EMPs kohaldatav tekst)
   (2009/312/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 24. septembri 1998. aasta otsust nr 2119/98/EÜ, millega moodustatakse ühenduses epidemioloogilise seire ja nakkushaiguste tõrje võrgustik (1) eriti selle artiklit 3,
   ning arvestades järgmist:
   
               (1)
            
            
               Komisjoni 22. detsembri 1999. aasta otsusega 2000/96/EÜ nakkushaiguste kohta, mis kuuluvad järk-järgulisele hõlmamisele ühenduse võrgustikuga vastavalt Euroopa Parlamendi ja nõukogu otsusele nr 2119/98/EÜ, (2) on epidemioloogilise järelevalve eesmärgil koostatud nakkushaiguste ja tervishoiu eriküsimuste loetelu. Peamine eesmärk sellise seire ja nakkushaiguste tõrje võrgustiku loomiseks ühenduse tasandil oli koguda ja koordineerida liikmesriikide seirevõrgustikest saadud teavet rahvatervise huvides.
            
         
               (2)
            
            
               Kuna otsuse 2000/96/EÜ vastuvõtmise ajal ei suudetud ühenduse võrgustikuga hõlmata kõiki epidemioloogiliseks seireks väljavalitud nakkushaigusi või tervishoiu eriküsimusi, on kindlaks tehtud mõned eriseirevõrgustikud, mida on võimalik juba rakendada.
            
         
               (3)
            
            
               Komisjoni 17. juuli 2003. aasta otsuses 2003/542/EÜ, millega muudetakse otsust 2000/96/EÜ seoses eriseirevõrgustike toimimisega, (3) on täpsustatud nakkushaigused ja tervishoiu eriküsimused, mille jaoks olid eriseirevõrgustikud selleks ajaks juba loodud.
            
         
               (4)
            
            
               Euroopa Parlamendi ja nõukogu 21. aprilli 2004. aasta määruses (EÜ) nr 851/2004, millega asutatakse haiguste ennetuse ja tõrje Euroopa keskus, (4) on sihtotstarbeline seirevõrgustik (edaspidi „eriseirevõrgustik”) määratletud kui mis tahes spetsiifiline võrgustik haiguste või spetsiaalsete terviseküsimuste alal, mis on valitud liikmesriikide akrediteeritud struktuuride ja ametiasutuste poolt epidemioloogilise seire teostajaks.
            
         
               (5)
            
            
               Määruse (EÜ) nr 851/2004 artikli 3 lõike 2 punktis d on haiguste ennetuse ja tõrje Euroopa keskusele antud ülesanne koordineerida keskuse missiooni valdkondades tegutsevate asutuste üleeuroopalist võrgustumist, võrgustikke, mis on tekkinud seoses komisjoni toetatavate rahvatervisealaste tegevustega ning eriseirevõrgustike toimimist.
            
         
               (6)
            
            
               Haiguste Ennetamise ja Tõrje Euroopa Keskus jälgib haiguste ja tervishoiu eriküsimuste suhtelist tähtsust ja teeb ettepaneku ühenduse võrgustikku järk-järgult hõlmatavate nakkushaiguste loetelu muutmiseks, kui epidemioloogiline olukord seda nõuab. Lisaks sellele teostab Haiguste Ennetamise ja Tõrje Euroopa Keskus epidemioloogilist seiret automaatselt kõigi otsusesse 2000/96/EÜ lisatud uute haiguste suhtes.
            
         
               (7)
            
            
               Kuna Haiguste Ennetamise ja Tõrje Euroopa Keskuse tegevus hõlmab nüüd juba suuremat osa otsuse 2000/96/EÜ I lisas loetletud haigustest ja tervishoiuküsimustest, ei ole lisas enam vaja tähistada (tärnikeste abil) juba olemasolevaid võrgustikke.
            
         
               (8)
            
            
               Seetõttu tuleks otsust 2000/96/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas otsuse nr 2119/98/EÜ artikliga 7 moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2000/96/EÜ muudetakse järgmiselt:
   
               1)
            
            
               Artikli 4 lõike 2 esimene lõik jäetakse välja.
            
         
               2)
            
            
               I lisa muudetakse vastavalt käesoleva otsuse lisale.
            
         Artikkel 2
   Otsus on adresseeritud liikmesriikidele.
   
      Brüssel, 2. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 268, 3.10.1998, lk 1.
   
      (2)  EÜT L 28, 3.2.2000, lk 50.
   
      (3)  ELT L 185, 24.7.2003, lk 55.
   
      (4)  ELT L 142, 30.4.2004, lk 1.
   
      LISA
      Otsuse 2000/96/EÜ I lisa asendatakse järgmisega:
      
         
            „I LISA
            1.   NAKKUSHAIGUSED JA TERVISHOIU ERIKÜSIMUSED, MIDA ÜHENDUSE VÕRGUSTIK PEAB JÄRK-JÄRGULT HÕLMAMA, NAGU ON OSUTATUD ARTIKLIS 1
            
            
                        1.1.
                     
                     
                        Käesolevas lisas loetletud nakkushaiguste ja tervishoiu eriküsimuste puhul viiakse ühenduse võrgustikus läbi epidemioloogiline seire andmete standardiseeritud kogumise ja analüüsimise teel viisil, mis määratakse spetsiaalse seirevõrgustiku loomisel iga haiguse ja tervishoiu eriküsimuse puhul eraldi kindlaks.
                     
                  2.   HAIGUSED
            
            2.1.   Vaktsineerimise abil ärahoitavad haigused
            
            Difteeria
            B-tüüpi Haemophilus influenza nakkused
            Gripp
            Leetrid
            Mumps
            Läkaköha
            Poliomüeliit
            Punetised
            Rõuged
            Teetanus
            2.2.   Sugulisel teel nakkavad haigused
            
            Klamüüdianakkus
            Gonokokknakkus
            HIV-nakkus
            Süüfilis
            2.3.   Viirushepatiit
            
            Hepatiit A
            Hepatiit B
            Hepatiit C
            2.4.   Toidu ja vee kaudu levivad haigused ja keskkonnast tulenevad haigused
            
            Siberi katk
            Botulism
            Kampülobakterioos
            Krüptosporidioos
            Giardiaas
            Enterohemorraagilise Escherichia coli nakkus
            Leptospiroos
            Listerioos
            Salmonelloos
            Shigelloos
            Toksoplasmoos
            Trihhinoos
            Jersinioos
            2.5.   Muud haigused
            
            2.5.1.   Ebakonventsionaalsete toimepõhjuste kaudu levivad haigused
            
            Spongioosse entsefalopaatia transmissiivne vorm (CJD)
            2.5.2.   Õhu kaudu levivad haigused
            
            Legionelloos
            Meningokokknakkus
            Pneumokokknakkus
            Tuberkuloos
            Äge respiratoorne sündroom (SARS)
            2.5.3.   Zoonoosid (peale lõikes 2.4 loetletute)
            
            Brutselloos
            Ehhinokokoos
            Marutaud
            Q-palavik
            Tulareemia
            Inimestel esinev linnugripp
            Lääneniiluse viirus
            2.5.4.   Rasked sissetoodud haigused
            
            Koolera
            Malaaria
            Katk
            Hemorraagiline palavik
            3.   TERVISHOIU ERIKÜSIMUSED
            
            
                        3.1.
                     
                     
                        Haiglanakkused
                     
                  
                        3.2.
                     
                     
                        Resistentsus antimikroobsete ravimite suhtes”